การบินไทย เที่ยวบินที่ 261

การบินไทย เที่ยวบินที่ 261 (TG261/THA261) นำผู้โดยสารบินจากท่าอากาศยานดอนเมืองในกรุงเทพมหานครไปยังท่าอากาศยานนานาชาติสุราษฎร์ธานีในจังหวัดสุราษฎร์ธานี ประเทศไทย เที่ยวบินนี้ดำเนินการโดยการบินไทย สายการบินประจำชาติไทย เมื่อวันที่ 11 ธันวาคม พ.ศ. 2541 เครื่องบินแอร์บัส เอ 310-200 ทะเบียน HS-TIA เกิดดับและตกลงไปในหนองน้ำระหว่างพยายามลงจอดที่ท่าอากาศยานนานาชาติสุราษฎร์ธานี มีผู้เสียชีวิตจากอุบัติเหตุครั้งนี้รวม 101 คน

คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (AAIC) ของประเทศไทยได้เปิดการสอบสวนอุบัติเหตุดังกล่าว ผลการสอบสวนพบว่าลูกเรือมีความสับสน เนื่องจากความพยายามลงจอดที่สนามบินล้มเหลวหลายครั้ง ลูกเรือจึงเกิดความไม่พอใจ ทำให้พวกเขาไม่สามารถรับรู้สภาพเครื่องบินได้จนกระทั่งเครื่องบินเริ่มเข้าสู่สภาวะเสียการทรงตัว นักบินไม่สามารถกู้เครื่องบินขึ้นมาได้ และเครื่องบินก็ตกลงไปในหนองน้ำ

อุบัติเหตุนี้เป็นครั้งที่มีผู้เสียชีวิตมากเป็นอันดับสองในประเทศไทย เป็นรองเพียงเลาดาแอร์ เที่ยวบินที่ 004 และเป็นอุบัติเหตุที่ร้ายแรงอันดับ 5 สำหรับแอร์บัส A310 ภายหลังการเกิดอุบัติเหตุครั้งนี้ การบินไทยได้ออกระเบียบห้ามการใช้โทรศัพท์เคลื่อนที่ตลอดเที่ยวบิน

 อากาศยาน 
เที่ยวบินนี้บริการด้วยเครื่องบินแอร์บัส เอ 310-200 ทะเบียน HS-TIA กับ c/n 415

 ผู้โดยสารและลูกเรือ 
การบินไทย เที่ยวบินที่ 261 มีผู้โดยสาร 132 คนและลูกเรือ 14 คน มีผู้โดยสารชาวต่างชาติบนเที่ยวบิน 25 คน เช่นออสเตรีย ออสเตรเลีย อังกฤษ ฟินแลนด์ เยอรมนั อิสราเอล ญี่ปุ่น นอร์เวย์ ปากีสถาน และสหรัฐ ส่วนที่เหลือเป็นชาวไทย ผู้โดยสารที่ขึ้นเครื่องได้แก่ศิริรัตน์ ศรีเทพ น้องสาวสุเทพ เทือกสุบรรณผู้ดำรงตำแหน่งรัฐมนตรีว่าการกระทรวงคมนาคม เรืองศักดิ์ ลอยชูศักดิ์ นักแสดงและนักร้อง และธวัช วิชัยดิษฐ เลขาธิการนายกรัฐมนตรี และ สมาชิกสภาผู้แทนราษฎรจังหวัดสุราษฎร์ธานี ณ ขณะนั้น

กัปตัน เรืออากาศเอก พินิจ เวชศิลป์ มีชั่วโมงบินที่ 10,167 ชั่วโมง รวมถึง 3,000 ชั่วโมงบนแอร์บัส A300-600/A310

นักบินผู้ช่วย ร้อยโท แสนย์ เฉลิมแสนยากร มีชั่วโมงบินที่ 2,839 ชั่วโมง โดยมี 983 ชั่วโมงบนแอร์บัส A300-600/A310

 อุบัติเหตุ 
เที่ยวบิน 261 มีผู้โดยสาร 146 คน ออกจากท่าอากาศยานนานาชาติดอนเมือง เวลา 11:40 ตามเวลามาตรฐาน โดยมีนักบินสองรายได้แก่ กัปตัน เรืออากาศเอก พินิจ เวชศิลป์ และ นักบินผู้ช่วย ร้อยโท แสนย์ เฉลิมแสนยากร บินตรงตรงสู่ท่าอากาศยานสุราษฎร์ธานี โดยใช้เวลาเดินทาง 2 ชั่วโมง เมื่อเครื่องบินเริ่มลดระดับลงสู่ท่าอากาศยานสุราษฎร์ธานี สภาพอากาศมีฝนตกหนักและทัศนวิสัยไม่ดี เนื่องจากพายุดีเปรสชัน "จิล" นักบินพยายามนำเครื่องลงจอดถึง 2 ครั้งแต่ไม่สำเร็จ ในครั้งที่ 3 เครื่องยนต์เกิดชะงัก ทำให้เครื่องบินตกกระแทกพื้น เครื่องเสียหลัก หางเครื่องฟาดหอบังคับการบินบางส่วน เครื่องเสียการทรงตัวพุ่งตกลงไปในป่ายาง ห่างออกไป 2 ไมล์ทางตะวันตกเฉียงใต้ของท่าอากาศยาน มีผู้เสียชีวิต 101 คน และได้รับบาดเจ็บ 45 คน สาเหตุของการตกครั้งนี้ไม่ได้มีการเปิดเผยรายละเอียดสู่สาธารณะมากนัก มีเพียงความพยายามระบุว่าสาเหตุการตกน่าจะมาจากการหลงสภาพการบินในการลงจอดเวลากลางคืนในสภาพอากาศที่มีลมแรง ซึ่งสร้างความคลางแคลงใจต่อสังคมเป็นอย่างมาก 

ในเหตุการณ์ครั้งนั้นมีผู้เสียชีวิตที่มีชื่อเสียง คือ ดร.ธวัช วิชัยดิษฐ เลขาธิการนายกรัฐมนตรี และ สมาชิกสภาผู้แทนราษฎรจังหวัดสุราษฎร์ธานี ณ ขณะนั้น พร้อมด้วยภริยา, นายแพทย์ โกวิท วระพงษ์สิทธิกุล ผู้อำนวยการโรงพยาบาลสมเด็จพระยุพราช ฉวาง และ แพทย์ชนบทดีเด่น ประจำปี 2541, นางศิริรัตน์ ศรีเทพ น้องสาวนายสุเทพ เทือกสุบรรณ และมีผู้รอดชีวิต คือ เจมส์ เรืองศักดิ์ ลอยชูศักดิ์ นักร้องค่ายอาร์เอส

 อ้างอิง 

 กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1

 แหล่งข้อมูลอื่น 
 Cockpit Voice Recorder transcript and accident summary 
 Victims of Flight 261 from Associated Press Archive
 ฐานข้อมูลอุบัติเหตุทางอากาศ - Thai Airways Flight 261

หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุที่เกิดขึ้นกับการบินไทย
หมวดหมู่:อุบัติเหตุทางการบินในปี พ.ศ. 2541
หมวดหมู่:อุบัติเหตุของเครื่องบินแอร์บัส เอ310
หมวดหมู่:เหตุการณ์ในจังหวัดสุราษฎร์ธานี